বেশি ঘোরাঘুরি না করে শুধুই যাঁরা সমুদ্রের মুখোমুখি বসে নিরিবিলিতে সময় কাটাতে চান, তাঁরা বেছে নিন বিচের উপরের সি-ফেসিং কোনও রুম। তারপর শুধু বঙ্গোপসাগর আর আপনি! আর মাঝে মাঝে মৎস্যজীবীদের আনাগোনা। পূর্ণিমার সময়ে গেলে রাতের সমুদ্র অপার্থিব! এমনিতেও সমুদ্রের বুকে সূর্যোদয়-সূর্যাস্ত কিছুতেই মিস্‌ করবেন না। সপরিবার যান কিংবা বন্ধুদের নিয়ে, গোপালপুর সফর আপনার মন জুড়িয়ে দেবে, সেটা নিশ্চিত!